Heimsmarkmiðin eru leiðarvísir að sjálfbærari heimi árið 2030 . Þau eru markmið Sameinuðu þjóðanna um sjálfbæra þróun og hafa ríki , sveitarfélög , stofnanir og fyrirtæki um allan heim tileinkað sér þau . Mannvit hefur tileinkað sér Heimsmarkmið Sameinuðu þjóðanna og bíður viðskiptavinum fjölbreytta þjónustu tengda þeim . Mannvit hefur í vaxandi mæli unnið með heimsmarkmiðin bæði í starfsemi innanhúss sem og við ráðgjöf . Meðal þeirrar þjónustu sem Mannvit býður upp á er stefnumótun , jafnt fyrir fyrirtæki , stofnanir sem og sveitarfélög , sem byggir á Heimsmarkmiðum Sameinuðu þjóðanna og felur í sér markmiðasetningu , mælikvarða og aðgerðaráætlun . Þá býður Mannvit einnig upp á kynningar og vinnustofur sem byggja á Heimsmarkmiðunum . Vinnustofurnar hafa það að markmiði að þátttakendur öðlist grunnþekkingu á heimsmarkmiðunum , verði meðvitaðri um áhrif sín á þau og geti áttað sig á tækifærum til að gera enn betur . Vinnustofurnar eru sérsniðnar að hverjum hópi fyrir sig og aðlagaðar að þörfum verkkaupa . Niðurstöður vinnustofa og kynninga er hægt að nýta til áframhaldandi markmiðasetningar eða stefnumótunar innanhúss . " Vinnustofur eru kjörin leið við innleiðingu Heimsmarkmiðanna í stefnumótun " Sandra Rán , sjálfbærniverkfræðingur .